A Törvényszék 2011. szeptember 28-i végzése - UCAPT kontra Tanács
(T-96/09. sz. ügy)1
("Megsemmisítés iránti kereset - Közös agrárpolitika - Mezőgazdasági termelők részére meghatározott támogatási rendszerek - Dohánytermesztési támogatás - 73/2009/EK rendelet - A személyében való érintettség hiánya - Elfogadhatatlanság")
Az eljárás nyelve: francia
Felek
Felperes: Union de Coopératives Agricoles des Producteurs de Tabac de France (UCAPT) (Párizs, Franciaország) (képviselők: B. Peignot és D. F. Garreau ügyvédek)
Alperes: az Európai Unió Tanácsa (képviselők: M. Moore és P. Mahnič Bruni meghatalmazottak)
Az alperest támogató beavatkozó: Európai Bizottság (képviselők: K. Banks és G. von Rintelen meghatalmazottak)
Az ügy tárgya
A közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendelet (HL L 30., 16. o.) megsemmisítése iránti kérelem.
A végzés rendelkező része
A Törvényszék a keresetet mint elfogadhatatlant elutasítja.
Az Union de Coopératives Agricoles des Producteurs de Tabac de France maga viseli saját költségeit, valamint az Európai Unió Tanácsa részéről felmerült költségeket, ideértve az ideiglenes intézkedés iránti eljárás költségeit is.
Az Európai Bizottság maga viseli saját költségeit.
____________
1 - HL C 90., 2009.4.18.